Tayvanning Gaosyun shahri prokuraturasi xatoga yo‘l qo‘yib, patrul kateridan Xitoy tomon raketa uchirgan uch nafar dengizchiga nisbatan ayblov xulosasini e’lon qilmoqchi. Bu haqda, Tayvan markaziy axborot agentligi xabar qilmoqda. 1-iyul kuni "Tszintszyan" toifasidagi qo‘riqchi kema korabllarga qarshi yangi tovushdan tez uchuvchi "Syunfen-3" raketasini Xitoy hududi tomon bexosdan uchirgan edi. Gaosyun shahridagi Tszoin bazasidagi kater uskunalari tekshirilayotgan vaqtda shunday hodisa ro‘y bergan. 74 kmlar masofani ortda qoldirgan raketa baliqchilar qayig‘iga kelib urilgan. Natijada kema kapitani halok bo‘lgan, yana uch nafar ekipaj a’zosi yaralangandi. Prokuraturaning xabariga ko‘ra, u hodisani ehtiyotsizlik tufayli bexosdan ro‘y bergan, deya e’tirof etishi mumkin. Shunga qaramay, ma’muriyat inson umriga zomin bo‘lgan mas’uliyatsizlik bo‘yicha ayblov e’lon qilmoqchi. Endilikda, dengizchilar aybdor deb topilsa, 3 yildan 10 yilgacha qamoq jazosi tayinlanishi mumkin.